Tarybos sprendimas
1991 m. spalio 7 d.
dėl Europos ekonominės bendrijos ir Meksikos Jungtinių Valstijų bendrojo susitarimo dėl bendradarbiavimo sudarymo
(91/627/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač jos 113 ir 235 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi tam, kad būtų pasiekti Bendrijos tikslai išorės ekonomikos santykių srityje, Bendrija turėtų patvirtinti bendrąjį susitarimą dėl bendradarbiavimo, dėl kurio derėjosi su Meksikos Jungtinėmis Valstijomis,
NUSPRENDĖ:
1 straipsnis
Europos ekonominės bendrijos ir Meksikos Jungtinių Valstijų bendrasis susitarimas dėl bendradarbiavimo patvirtinamas Bendrijos vardu. Susitarimo tekstas pridedamas prie šio sprendimo.
2 straipsnis
Tarybos pirmininkas Bendrijos vardu praneša, kaip numatyta šio susitarimo [3] 43 straipsnyje.
3 straipsnis
Komisija, valstybių narių atstovų padedama, atstovauja Bendrijai jungtiniame komitete, sudarytame remiantis susitarimo 39 straipsniu.
Priimta Liuksemburge, 1991 m. spalio 7 d.